میانمارده حربی تونتروو و سیلنگن حکومت منسوبلری نینگ نظارتگه آلینیشی گه قرشی اویوشتیریلگن ناراضی چیلیکلرگه خوفسیزلیک کوچلری نینگ قورال بیلن مداخله قیلیشی عاقبتیده حیاتینی یوقاتگنلر سانی 780 نفرگه ییتیب باردی.
سیاسی محکوملرگه یاردم ییتکیزیب بیریش تشکیلاتی (AAPP)تامانیدن نشر قیلینگن راپورده سونگگی 24 ساعتده 4 نفرنینگ اولگن لیگی بیلدیریلدی.
خوددی شو راپورده توپلم اولیم سانی نینگ 780 نفرگه ییتیب بارگن لیگی 3 مینگ 826 کیشی نینگ نظارت گه آلینگن لیگی قید ایتیلدی.
مذکور راپورده تونترووگه قرشی تورگن 1 مینگ 540 کیشی حقیده قولگه آلیش قراری موجود ایکن لیگی معلوم قیلیندی.
باشقه تاماندن میانمارده تونترووگه قرشی ناراضیچیلیک نمایشلرده انچه تاثیرلی بولگن و 8 می کونی قولگه آلینگن میانمارلیک شاعر خیت تهی نظارتده بولگن مونیوا شهریده گی اردو نظارتخانه سیده جان بیرگن لیگی بیلدیریلدی.
میانمار حربی باشقروویدن تهی نینگ اولیشی حقیده بیانات بیریلمه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
